**Līgums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Dialīzes iekārtu noma*

Rīgā, 2019. gada 07.novembrī

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, pamatojoties uz statūtiem un 29.08.2018. valdes lēmumu Nr.81 (protokols Nr.30 p.1) pārstāv valdes locekle Ilze Kreicberga (turpmāk – **Pasūtītājs**) no vienas puses, un

**SIA “Baltijas dialīzes serviss”**, reģistrācijas Nr. 40003651502, juridiskā adrese: Slokas iela 84-1A, tās valdes priekšsēdētaja Eduarda Banceviča personā, kurš rīkojas uz statūtu pamata (turpmāk – Izpildītājs) no otras puses (abi kopā – Puses), pamatojoties uz iepirkuma „Dialīzes iekārtu noma” (ID Nr. PSKUS 2019/147), rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un nomā un Izpildītājs piegādā, uzstāda un nodod ekspluatācijā pacientu dialīzes iekārtas (turpmāk – Iekārtas) atbilstoši Līguma, tā pielikumu noteikumiem, Ministru kabineta 2017.gada 28.novembra Ministru kabineta noteikumiem Nr.689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” (turpmāk – Noteikumi Nr.689) un nodrošina lietotāju apmācību, Iekārtu ražotāja noteikto tehnisko apkopi un remontdarbus Līguma darbības laikā.
   2. Iekārtu piegādes un pakalpojuma sniegšanas vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
   3. Iekārtu piegādes laiks: Piegādātājs piegādā 5 (piecas) Iekārtas 2 (divu) nedēļu laikā un 2 (divas) Iekārtas 12 (divpadsmit) nedēļu laikā no pasūtījuma saņemšanas.
2. **Līguma summa, norēķinu kārtība**
   1. Līguma kopējā summa ir **EUR** **56 998,20** (piecdesmit seši tūkstoši deviņi simti deviņdesmit astoņi eiro un divdesmit centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma cena par 1 (vienas) Līguma pielikumā noteiktās dialīzes iekārtas nomu 30 (trīsdesmit) dienu periodā ir EUR 135,71 (viens simts trīsdesmit pieci eiro un 71 centi), neieskaitot PVN.
   3. Nomas perioda beigās pāriet Pasūtītāja īpašumā.
   4. Līguma 2.1. un 2.2. punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Iekārtas piegādi Pasūtītājam uz Līguma 1.2.punktā norādīto adresi, iekārtu nodošanu ekspluatācijā, uzstādīšanu, apmācību, ražotāja noteikto tehnisko apkopju veikšanu, visu apkopē noteikto apkopes komplektu, materiālu un palīgmateriālu nomaiņu un izmantošanu nomas periodā, iekārtu remonti kamēr Iekārtas atrodas Pasūtītāja lietošanā.
   5. Puses savstarpēji paraksta nodošanas – pieņemšanas aktu par Iekārtu piegādi atbilstoši Līguma 2.pielikumam.
   6. Samaksa par pakalpojumiem tiek veikta saskaņā ar Līguma 1.pielikumā noteikto vienas vienības cenu un Līgumā noteikto apmaksas kārtību.
   7. Samaksu veic, pamatojoties uz Izpildītāja izrakstītu rēķinu, kurā norāda Pakalpojuma veidu, cenu, nomāto iekārtu daudzumu un Pasūtītāja Līguma numuru.
   8. Samaksa tiek veikta ne vēlāk kā 30 (trīsdesmit) dienu laikā pēc attiecīgā rēķina saņemšanas dienas.  Par apmaksas dienu uzskatāma diena, kad Pasūtītājs pārskaitījis naudu uz rēķinā norādīto Piegādātāja bankas kontu, ko apliecina attiecīgais maksājuma uzdevums.
   9. Ja Izpildītāja iesniegtajā rēķinā nav norādīts Pakalpojuma veids, cena, nomāto iekārtu daudzums un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
   10. Puses vienojas, ka Izpildītājs rēķinus un/vai aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par  savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
3. **Līgumā lietotie termini**
   1. Līgumā lietotie termini un to nozīme:
      1. **Apkope** – Iekārtas profilaktiskā apkope, kas tiek veikta iekārtas ražotāja noteiktā darbu un nomaiņas materiālu sastāvā, apjomos un termiņā. Profilaktiskās apkopes mērķis ir Iekārtu darbības uzturēšana un bojājumu un/vai darbības pasliktināšanās varbūtības samazināšana, profilaktiskā apkope iekļauj ražotāja noteiktās elektrodrošības un funkcionālās pārbaudes;
      2. **Servisa pakalpojums** – ietver Iekārtas bojājuma gadījumā reaģēšanas spēju, remontu un nepieciešamo rezerves daļu nomaiņu, saskaņojot to piegādi un nomaiņu;
      3. **Remontdarbi** – darbi, kuri tiek veikti gadījumos, kad Iekārta ir bojāta, un Izpildītājs par to ir informēts. Remontdarbu mērķis ir tāda Iekārtu stāvokļa atjaunošana, kurā tās var veikt tām paredzētās funkcijas;
4. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei. Līguma noteikumi un saistības ir spēkā 60 (sešdesmit) mēnešus no katras iekārtas pieņemšanas – nodošanas akta parakstīšanas brīža.
   2. Pusēm ir tiesības jebkurā brīdī izbeigt Līgumu, par to rakstiski vienojoties.
   3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Izpildītāju, ja:
      1. Izpildītājs neveic Iekārtas piegādi ilgāk par 10 (desmit) kalendārajām dienām no Līgumā noteiktā piegādes termiņa;
      2. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;
      4. notikusi Izpildītāja likvidācija;
      5. pret Izpildītāju uzsākta maksātnespējas procedūra;
      6. ja Iekārtas lietošana izraisa izmaiņas, kas var radīt draudus pacienta veselībai un dzīvībai, Iekārtas kvalitātes prasības būtiski atšķiras no tehniskajā piedāvājumā vai Iekārtas instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Izpildītājam ir pienākums atmaksāt Pasūtītājam Iekārtas cenu kā arī pieņemt un aizvest Iekārtu no Pasūtītāja telpām.
   4. Par vienpusēju atkāpšanos no līguma Pasūtītājs Līguma 3.3.punktā noteiktajā termiņā nosūta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
   5. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
      1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
   6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto izpildi līdz līgumsaistību pilnīgai izbeigšanai.
   7. Pēc Līguma 4.1. punkta izpildes, kā arī citos Līgumā atrunātajos Līguma izbeigšanas gadījumos, Pasūtītājs nodod Izpildītājam ar pieņemšanas – nodošanas aktu nomātās Iekārtas. Pie iekārtu piegādes pieņemšanas – nodošanas aktu sagatavo saskaņā ar \_\_ pielikumā norādīto formu, citos gadījumos Izpildītājs sagatavo pieņemšanas – nodošanas akta projektu par Iekārtu pieņemšanu.
5. **Pušu saistības**
   1. Izpildītāja pienākumi:
      1. saskaņot piegādes laiku ne mazāk kā 2 (divas) darba dienas pirms piegādes veikšanas ar līgumā norādīto kontaktpersonu par Iekārtu saņemšanu;
      2. sagatavot un nodot Pasūtītājam Iekārtu piegādes apliecinošu dokumentu, pārvietojot Iekārtas uz Pasūtītāja telpām;
      3. transportējot Iekārtas, nodrošināt Iekārtu un apkārtējās vides drošību pret iespējamajiem bojājumiem;
      4. nodrošināt piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību ražotāja noteiktajam;
      5. veikt iekārtas tehniskajā dokumentācijā pieprasītā lietošanas vides raksturlielumu un garantētā elektroapgādes režīma pārbaudi;
      6. iesniegt Iekārtu ražotāja instrukcijas par noteiktajām apkopēm un pārbaudēm, kurā norādīti veicamie darbi un nomaināmie materiāli, pārbaudāmie parametri ar atbilstības robežām un veikšanas periodiskumu. Veikt preces ražotāja noteiktās apkopes, testus un pārbaudes uzstādot iekārtu un visa nomas perioda laikā, nododot attiecīgus pārskatus pasūtītājam;
      7. nodrošināt lietotāja apmācību par Iekārtu apstrādi un tīrīšanu, apmācītajām personām izsniedzot apmācību apliecinošu dokumentu (sertifikātu) atbilstoši Ministru kabineta noteikumu Nr. 689 166.2 punkta prasībām.
      8. nodrošināt Pasūtītāja inženiera apmācību ražotāja telpās Vācijā. 2 (divi) kursi, katra kursa ilgums 2 (divas) nedēļas. Inženierim izsniedzot apmācību apliecinošu dokumentu (sertifikātu). Ja tiek pārtrauktas darba tiesiskās attiecības starp Pasūtītāju un inženieri, kuram nodrošinātas apmācības Līguma ietvaros, Iekārtas ražotāja izsniegtais sertifikāts zaudē spēku. Ceļa un naktsmītnes izdevumus nodrošina Pasūtītājs.
      9. veikt vides sakārtošanu pēc Iekārtu piegādes, nodrošinot visu iepakojuma materiālu izvešanu no teritorijas;
      10. nodrošināt Preces apkopes un remontdarbu pilnu servisu darba dienās 24 h laikā, brīvdienās un svētku dienās – 48 stundu laikā no pieteikuma pieprasījuma saņemšanas apstiprinājuma saņemšanas brīža saskaņā ar Līguma un tā pielikuma noteikumiem.
      11. nodrošināt iespēju uz remonta laiku, ja tas paredzams ilgāk par 10 (desmit) darba dienām, aizvietot nestrādājošu Iekārtu ar analogu Iekārtu 15 (piecpadsmit) darba dienu laikā bez papildus samaksas;
      12. Līguma prasībām neatbilstošas un/vai nekvalitatīvas Iekārtas piegādes gadījumā, ne vēlāk kā 20 (divdesmit) kalendāro dienu laikā apmainīt to pret jaunu, nelietotu un kvalitatīvu Iekārtu uz sava rēķina;
      13. sagatavot un nodot Iekārtas Pasūtītājam ar pieņemšanas - nodošanas aktu; Izpildītājs pieņemšanas – nodošanas aktam pievieno Līguma 5.1.6., 5.1.7. noteikto. Pieņemšanas – nodošanas akts tiek sagatavots saskaņā ar pielikumā norādīto formu;
      14. pēc abpusējas pieņemšanas – nodošanas akta parakstīšanas, sagatavot un nodot Pasūtītājam rēķinu par pirmo nomas mēnesi;
      15. laikus, vismaz 5 (piecas) darba dienas pirms Iekārtas piegādes termiņa iestāšanās, informēt Pasūtītāju elektroniski par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Iekārtas piegādi noteiktajā laikā;
      16. veikt Līguma izpildi ar saviem spēkiem, resursiem un līdzekļiem.

5.2. Izpildītāja tiesības:

5.2.1. savlaicīgi saņemt Līgumā noteikto samaksu;

5.2.2.saņemt no Pasūtītāja saistību izpildei nepieciešamo informāciju.

5.3. Pasūtītāja pienākumi:

5.3.1.Līgumā noteiktajā kārtībā savlaicīgi samaksāt par pieņemto, Līguma prasībām atbilstoši un kvalitatīvi veikto Izpildītāja darbu un Iekārtu nomu.

5.3.2.pieņemt un saskaņot kvalitatīvi veikto apkopju un remontdarbu pieņemšanas – nodošanas dokumentāciju;

5.3.3.nodrošināt Izpildītāja servisa personām brīvu piekļūšanu Iekārtām apkopju un remontdarbu veikšanai, kā arī nodrošināt citu Līgumā minēto aktivitāšu veikšanai nepieciešamos apstākļus, kā arī apņemas veikt visas nepieciešamās darbības;

5.3.4.izsaukuma pieteikšanu var veikt tikai Līgumā paredzētā atbildīgā persona vai, atbilstoši Pasūtītāja noteiktajai kārtībai, tās pilnvaru pārņēmējs;

5.3.5.uzraudzīt Iekārtu lietošanas prasību izpildi, tai skaitā nodrošināt, ka Iekārtu apkopi un tīrīšanu veic Pasūtītāja personāls, kuras Izpildītājs ir apmācījis;

5.3.6.nekavējoties ziņot Izpildītājam par jebkuru Iekārtas bojājumu vai tās darbības pasliktināšanos, kā arī neveikt nekādus Iekārtu remonta darbus vai pārveidojumus bez Izpildītāja mutiskas atļaujas, informējot par to Izpildītāju arī rakstiski;

5.3.7.nepieļaut kādas citas, trešās personas, darbības veikt Iekārtu apkopi, tādējādi nodrošinot, ka visas Iekārtu apkopes un remontdarbus veic tikai Izpildītājs vai Izpildītāja apstiprināta persona.

* 1. Pasūtītāja tiesības:

5.4.1. dot Izpildītājam saistošus norādījumus attiecībā uz Līguma izpildi;

5.4.2. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;

5.4.3. nekvalitatīvu un Līguma prasībām neatbilstošu apkopju un remontdarbu veikšanas gadījumā, lūgt Izpildītāju ne vēlāk kā 3 (trīs) darba dienu laikā novērst radušās nepilnības;

5.4.4. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;

5.4.6. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;

5.4.7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.

* 1. Pasūtītājs atsaka pieņemt Līguma izpildījumu, ja apkopes un remontdarbi veikti nekvalitatīvi un Līguma noteikumiem neatbilstoši.

1. **Iekārtas kvalitātes prasības**

6.1. Piegādātās Iekārtas ir jaunas, augstas kvalitātes un tās uzglabātas atbilstoši ražotāja noteiktajām prasībām un instrukcijām par Iekārtas uzglabāšanu.

6.2. Piegādātājs garantē, ka piegādātās Iekārtas ir augstas kvalitātes un atbilst Latvijas Republikas normatīvo aktu prasībām.

6.3. Iekārtas ir marķētas ar ražotāja firmas zīmi, tai ir CE marķējums un pievienota informācija par ekspluatācijas tehniskajiem rādītājiem latviešu valodā.

6.4. Piegādātājs garantē, ka Iekārtas atbilst Līguma noteikumiem un ir derīgas ekspluatācijai, kā arī to, ka Iekārtas izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem, izņemot Līguma 7.2. punktā noteikto.
   2. Pasūtītājs neuzņemas atbildību par Iekārtu bojājumiem pret trešo personu ļaunprātīgu rīcību, uguns postījumiem, dabas stihijām u.tml., kā arī citiem riskiem, kas var ietekmēt Iekārtu labo tehnisko stāvokli.
   3. Par Preces piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
   4. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam.
3. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
   4. Ja kādai no Pusēm tiek mainīti rekvizīti vai Līguma 10.8. noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   8. Pušu kontaktpersonas:
      1. par preču pieņemšanu no Pasūtītāja puses: medicīnas tehnoloģiju daļas vadītājs Uldis Jaspers, tālruņa numurs: 67069996, e-pasta adrese: uldis.jaspers@stradini.lv. Pilnvarotā persona ir tiesīga pieņemt Preci, parakstīt attiecīgos pieņemšanas – nodošanas dokumentus.
      2. par Līguma izpildi no Piegādātāja puses: Katrīna Melnbārde, tālr. 67615651, e-pasts: info@dialize.lv.
   9. Līgums sagatavots latviešu valodā, parakstīts divos oriģinālos eksemplāros uz 11 (vienpadsmit) lapām, ar 2 (diviem) pielikumiem, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskā**  **universitātes slimnīca”**  Reģ. Nr. 40003457109  Pilsoņu iela 13,  Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Piegādātājs:**  **SIA “Baltijas Dialīzes Serviss”**  Reģ.Nr. 40003651502  Adrese: Slokas iela 84-1A,  Rīga, LV-1007  Banka: AS SEB Banka  Kods: UNLALV2X  Konta Nr.: LV44UNLA0050014629405  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E. Bancevičs |

Līguma Nr.\_\_\_\_\_\_\_\_\_\_\_\_\_\_\_\_\_

1.pielikums

**PIEŅEMŠANAS – NODOŠANAS AKTS**

Rīgā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

datums

***Par medicīnas ierīces pieņemšanu – nodošanu ekspluatācijā***

VSIA „Paula Stradiņa klīniskā universitātes slimnīca”, reģ.nr. 40003457109, turpmāk saukts Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses un SIA \_\_\_\_\_\_\_\_\_\_\_\_\_\_\_\_\_, reģ.nr.\_\_\_\_\_\_\_\_\_\_\_\_\_\_\_\_\_\_, turpmāk saukts Piegādātājs, tās \_\_\_\_\_\_\_\_\_\_\_\_\_\_*(amats)* \_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds)* personā, no otras puses, ar šo pieņemšanas – nodošanas aktu apliecina sekojošo:

1. Pasūtītājs ir pieņēmis un Piegādātājs ir nodevis un uzstādījis šādu ierīci (-es):

|  |  |  |  |  |  |
| --- | --- | --- | --- | --- | --- |
| Medicīnas ierīces nosaukums | |  | | | |
| Modelis. | |  | | | |
| Ražošanas valsts |  | | Ražotājs | |  |
| Sērijas Nr**.** |  | | Izgatavošanas gads | |  |
| Ekspluatācijas laiks |  | | Klase (I, IIa, IIb, III)\* |  | |

*\*Saskaņā ar direktīvas EKK 93/42 vai regulas 2017/745 medicīnas ierīču klasifikāciju. Aizpildīt aili, ja attiecas.*

1. Pasūtītājs apliecina, ka Piegādātājs ir piegādājis augstāk minēto ierīci atbilstoši līgumam nr.\_\_\_\_\_\_\_\_\_\_ un pavadzīmei nr.\_\_\_\_\_\_\_\_\_\_ no 20\_\_\_\_ gada \_\_.\_\_\_\_\_\_\_ par kopējo summu \_\_\_\_\_\_\_\_EUR, ieskaitot PVN \_\_% \_\_\_\_\_\_\_\_\_EUR.
2. Ierīce ir uzstādīta un pārbaudīta. Ierīces uzstādīšanu veica \_\_\_\_\_\_\_\_\_\_\_\_\_\_\_\_*(amats)* \_\_\_\_\_\_\_\_*(vārds, uzvārds)*,kas atbilstoši saņēmis ražotāja sertifikātu par zināšanu atbilstību veicamajam darbam (skatīt pielikumu nr.1).

|  |  |  |
| --- | --- | --- |
| ***Pārbaudes veids*** | ***Pārbaudi veica*** | ***Pārbaudes dokumenta nr.*** |
| Iekārtas ražotāja noteiktie darbi pie uzstādīšanas:  🞏 attiecas  🞏 neattiecas |  |  |

1. Ierīces komplektācijā ietilpst dokumentācija, kas ietver informāciju par ierīci no ražotāja, t.sk. ekspluatācijas noteikumus, elektrodrošības un funkcionālām pārbaudēm un lietošanas instrukciju latviešu valodā. Ir veikta vigilances sistēmas darbības izskaidrošana lietotājam attiecībā uz konkrēto medicīnisko ierīci.
2. 20\_\_\_\_.gada \_\_.\_\_\_\_\_\_\_\_\_\_ ir veikta darbinieku apmācība praktiskās darbībās ar iekārtu. Prasmju un zināšanu apguvi apliecina izsniegtie sertifikāti (skatīt pielikumu nr.2).
3. Piegādātājs nodrošina medicīniskās ierīces tehnisko apkalpošanu noteiktajā garantijas laikā un ražotāja paziņotajā medicīniskās ierīces resursu periodā.
4. Ierīce ir sertificēta atbilstoši ES ražošanas prasībām.

**Nodeva**:

|  |  |  |  |  |  |
| --- | --- | --- | --- | --- | --- |
| SIA \_\_\_\_\_\_\_\_\_\_\_\_, |  |  |  |  |  |
| Uzņēmums, amats | vārds, uzvārds |  | paraksts |  | datums |

**Pieņēma**:

|  |  |  |  |  |  |
| --- | --- | --- | --- | --- | --- |
| VSIA “Paula Stradiņa klīniskās universitātes slimnīca” |  |  |  |  |  |
|  | vārds, uzvārds |  | paraksts |  | datums |

2.pielikums

|  |  |
| --- | --- |
| **Hroniskās dialīzes iekārtu noma** | |
| **Vispārīgās prasības:** | |
| 1 | Finanšu piedāvājumā ietverti visi izdevumi un izmaksas, kas saistītas ar Preces piegādi, transportu un iekārtu nodošanu ekspluatācijā, lietotāja apmācību un ražotāja noteiktajām apkopēm kopā ar apkopes komplektu nomaiņu garantijas laikā; |
| 2 | Iekārtu piegāde: 5 iekārtas - 2 nedēļu laikā un 2 iekārtas – 12 nedēļu laikā no līguma noslēgšanas; |
| 3 | Piedāvātajām precēm ir 60 mēnešu garantija, kas ietver sevī bezmaksas rezerves daļu nomaiņu, remontu, tehnisko apkpoi un rāzotāja noteiktās funkcionālās un elektrosdrošības pārbaudes; |
| 4 | Nododot ekspluatācijā nomāto Preci, nodrošinasim Preces uzstādīšanu, pārbaudi un lietotāja apmācību iekārtām, pievienojām lietošanas instrukciju latviešu valodā un servisa rokasgrāmatas sadaļu, kurā norādītas ražotāja noteiktās tehniskās apkopes periodiskums, tajās iekļautie darbi (TDP protokols) un nomaināmie materiāli; |
| 5 | Visas piedāvātās nomas Preces ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes; |
| 6 | Mūsu rīcībā ir ne mazāk kā viens servisa inženieris, kurš ir piedāvātās nomas Preces ražotāja apmācīts un sertificēts medicīnas aprīkojuma uzstādīšanai, garantijas remonta un apkopes veikšanai (piedāvājumam pievienots servisa inženiera sertifikāts); |
| 7 | Piedāvājumam pievienotas piedāvātas nomas Preces ES atbilstības deklarācijas kopija, atbilstoši direktīvai EEK 93/42 vai regulai 2017/745 un CE sertifikāta kopija; |
| 8 | Pretendents nodrošinas nomas Preces ražotāja noteikto galveno funkciju un raksturlielumu pārbaudes visa nomas periodā un nodos pārbaudi apliecinošos dokumentus pēc katras pārbaudes; |
| 9 | Pretendents nodrošinas vides sakārtošanu pēc iekārtu piegādes, t.sk. iepakojuma aizvešanu no vietas, kurā nomas iekārtas tiks uzstādītas; |
| 10 | *\* Pretendenta tehniskajā piedāvājumā norāda Preces ražotāju un modeli atbilstošos parametrus;* |
| 11 | *\*\* Parametru atbilstību pamatot ar norādi uz tehniskajām datu lapām ("data sheet'') jeb informatīviem materiāliem, kas apliecina atbilstību (oriģinālvalodā un tulkojumi latviešu valodā), norādot atsauci tehniskajā piedāvājumā uz konkrēto lapaspusi;* |
| 12 | Piedāvātajās Preces ir saderīgās ar Slimnīcā izbūvēto ūdens attīrīšanas sistēmu. |

|  |  |  |  |
| --- | --- | --- | --- |
|  | **Preces nosaukums, veicamās funkcijas, tehniskās prasības** | **Pretendenta piedāvātie parametri\*** | **Atsauce uz informatīvo materiālu\*\*** |
|  | **IEKĀRTA HRONISKAI DIALĪZEI** |  | |
|  | Daudzums (gab.): | **7** | |
|  | Nomas periods, mēneši | **60** | |
|  | 1 mēneša nomas cena vienai iekārtai bez PVN, EUR: | 135,71 | |
|  | **Cena par nomu kopā bez PVN, EUR:** | **56 998,20** | |
|  | Preces ražotājs: | **Fresenius Medical Care, Vācija** | |
|  | Preces modelis: | **4008S V10 , art.Nr. M204001** | |
| ***1*** | ***Nepieciešamās funkcijas*** |  |  |
| 1.1 | Hemodialīze | Hemodialīze | Brošūras 4.un 9.lpp. |
| 1.2 | Vienadatas hemodialīze | Vienadatas hemodialīze | Brošūras 4.un 9.lpp. |
| 1.3 | Izolētā ultrafiltrācija | Izolētā ultrafiltrācija | Brošūras 4.un 9.lpp. |
| ***2*** | ***Tehniskās prasības*** |  |  |
| 2.1 | Ultrafiltrācijas un nātrija profilēšana | Ultrafiltrācijas un nātrija profilēšana |  |
| 2.2 | Iekārtu sistēmu automātiskā drošības pārbaude pirms procedūras | Iekārtu sistēmu automātiskā drošības pārbaude pirms procedūras | Brošūras 9.lpp. |
| 2.3 | Automātiska iekārtu ieslēgšanās un izslēgšanās pēc dezinfekcijas programmas beigām | Automātiska iekārtu ieslēgšanās un izslēgšanās pēc dezinfekcijas programmas beigām | Brošūras 9.lpp. |
| 2.4 | Karstās un aukstās dezinfekcijas programmas | Karstās un aukstās dezinfekcijas programmas | Brošūras 11.lpp. |
| 2.5 | Dialīzes devas kontroles funkcija | Dialīzes devas kontroles funkcija (Kt/V) - OCM | Brošūras 6.lpp. |
| 2.6 | Asinsspiediena automātiskā un manuālā kontrole | Asinsspiediena automātiskā un manuālā kontrole - BPM | Brošūras 9.un 11.lpp. |
| 2.7 | Spēja nodrošināt procedūras pabeigšanubez centrālās strāvas padeves ar iebūvēto akumulatoru | Spēja nodrošināt procedūras pabeigšanubez centrālās strāvas padeves ar iebūvēto akumulatoru 18V, 3Ah | Brošūras 11.lpp. |
| 2.8 | Darba spriegums 220V/50Hz | Darba spriegums 220V/50Hz | Brošūras 11.lpp. |
| 2.9 | Tīrā ūdens darba spiediens no 1,5 līdz 6,0 bar | Tīrā ūdens darba spiediens no 1,5 līdz 6,0 bar | Brošūras 11.lpp. |
| 2.10 | Minimālais asins plūsmas ātrums ne vairāk kā 20 ml/min | Minimālais asins plūsmas ātrums - 15 ml/min | Brošūras 11.lpp. |
| 2.11 | Heparīna sūkņa ātrums no 0,5 līdz 10ml/st ar bolusa funkciju | Heparīna sūkņa ātrums 0 - 10ml/st ar bolusa funkciju | Brošūras 11.lpp. |
| 2.12 | Dializāta plūsmas ātrums no 0 līdz 800 ml/min, automātiski pielāgojams asins plūsmai | Dializāta plūsmas ātrums 0-300-500-800 ml/min ar Adopted Flow funkciju | Brošūras 11.lpp. |
| 2.13 | Ultrafiltrācijas tilpums no 0 līdz 4000 ml/st | Ultrafiltrācijas tilpums 0 - 4000 ml/st | Brošūras 11.lpp. |
| 2.14 | Asins sūces optiskais detektors ar jūtību 0,5 ml/min | Asins sūces optiskais detektors ar jūtību zem 0,5 ml/min | Brošūras 11.lpp. |
| 2.15 | Iekārtu elektroenerģijas patēriņš ne vairāk kā 9A | Iekārtu elektroenerģijas patēriņš 9A (pie 220-230V) | Brošūras 11.lpp. |
| EKK | | 22641 | |